upayámanyāmādhā́ya paścātprā́cīmā́sādayatyudáramevā̀sminnetáddadhāti tádabhítaḥ pínvane āṇḍā́vevā̀sminnetáddadhātyāṇḍā́bhyāṃ hi vŕ̥ṣā pínvate paścā́tsthūṇāmayūkhámūrū́ evā̀sminnetáddadhāti paścā́drauhiṇakapāle jā́nunī evā̀sminnetáddadhāti te yadékakapāle bhávata ékakapāle iva hī̀me jā́nunī paścāddhŕ̥ṣṭī pā́dāvevā̀sminnetáddadhāti pā́dābhyāṃ hi dhŕ̥ṣṭam praháratyuttarataḥ khárau pracaraṇī́yau taddhi táyorāyátanaṃ dakṣiṇató mārjālī́yaṃ taddhi tásyāyátanam